gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl gl en gl gl gl gl gl gl gl gl gl gl es gl gl gl gl gl gl nb gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
A Xunta subastará en setembro 61 lotes de madeira de piñeiro por máis de 2,5 millóns de euros - Campo Galego
Venderase mediante poxa pública o vindeiro 15 de setembro na xefatura territorial da Consellería do Medio Rural en Lugo e o proceso realizarase na súa totalidade de xeito telemático. Os lotes suman case 120.000 metros cúbicos de madeira de piñeiro do país, piñeiro silvestre e piñeiro insigne
A Consellería do Medio Rural, a través da Dirección Xeral de Planificación e Ordenación Forestal, alleará un total de 61 lotes de madeira por máis de 2,57 millóns de euros na próxima poxa pública electrónica. Ten previsto celebrarse o 15 de setembro na xefatura territorial da Consellería do Medio Rural en Lugo e, ao igual que nas poxas electrónicas de madeira celebradas anteriormente, os licitadores realizarán todos os trámites de xeito telemático, dende a consulta dos lotes dispoñibles ata a poxa final.
Os lotes, pertencentes case na súa totalidade a comunidades de montes veciñais en man común con convenios ou consorcio de xestión coa Consellería, suman case 120.000 metros cúbicos de madeira de piñeiro do país, piñeiro silvestre e piñeiro insigne.
Momento de alta demanda de madeira de piñeiro
A poxa prodúcese nun momento de alta demanda de madeira de piñeiro no mercado, o que fixo subir os prezos tanto no monte como nos produtos elaborados a partir desta materia prima, que se encareceron notablemente. A madeira de piñeiro de calidade está a ser empregada con fins estruturais na construción, o que permite a súa revalorización en produtos de alto valor engadido.
Neste contexto, preséntase como clave o potencial de ecomateriais substitutivos baseados na madeira en sectores como a construción, os téxtiles, os produtos químicos ou o envasado, seguindo o principio BBB (Building back better), é dicir, Reconstruír de novo facéndoo mellor.
Certificacións FSC e PEFC
Ademais, 21 dos lotes que se subastarán contan coa certificación forestal sostible PEFC e mesmo un deles contaría coa dobre certificación PEFC e FSC. Deste xeito, 69.000 toneladas de CO2 foron absorbidas da atmosfera durante a vida destas árbores, que agora serán substituídas por novos pés que continuarán absorbendo este gas de efecto invernadoiro.
Dos 60 lotes de madeira, pertenentes a CMVMC con convenio ou consorcio coa Administración, 21 contan coa certificación forestal sostible PEFC e mesmo un deles contaría coa dobre certificación PEFC e FSC
Así, contribúese a acadar os obxectivos do Plan Forestal de Galicia 2021-2040 Cara á neutralidade carbónica, en concreto aqueles referidos á mitigación do cambio climático. Así mesmo, a iniciativa enmárcase dentro dos retos e oportunidades demandadas no Pacto Verde Europeo e a transición á bioeconomía, contribuíndo deste xeito á descarbonización da sociedade europea.
Información e ofertas a través da Plataforma electrónica de subastas
Tanto as empresas participantes como todo aquel interesado poderá seguir o proceso a través dunha sala virtual creada para o acontecemento. Precisamente, todo o procedemento en liña é posible grazas á plataforma desenvolvida entre a Consellería do Medio Rural e a Axencia para a Modernización Tecnolóxica de Galicia (Amtega), que permite consultar os lotes de alleamento e obter información das súas características a través dun visor web cartográfico creado polo Instituto de Estudos do Territorio (IET).
A plataforma ademais non só permite facer consultas, senón tamén buscas por múltiples campos, exportar en formato pdf e mesmo descargar os límites dos lotes en dispositivos móbiles para localizar facilmente as superficies arboradas que son obxecto das poxas públicas.
Con accións coma esta, a Xunta amosa o seu compromiso para seguir traballando cos axentes do sector forestal na construción de ferramentas dixitais que faciliten a súa actividade económica
Así, os licitadores poden presentar directamente as súas ofertas económicas na Sede electrónica da Xunta de Galicia, no portal web da Consellería do Medio Rural, apoiándose nun videotitorial elaborado ao efecto. Toda a información relacionada coas poxas de madeira e o acceso ao videotitorial pode consultarse no seguinte enlace.
“Con accións coma esta, a Xunta amosa o seu compromiso para seguir traballando cos axentes do sector forestal na construción de ferramentas dixitais que faciliten a súa actividade económica”, destaca a Consellería nunha nota de prensa.
Ir a los comentarios
“É o mellor momento para o propietario forestal, hai máis demanda de madeira que oferta”
Encontro para abordar as perspectivas dos montes de piñeiro e da súa madeira
Como o piñeiro radiata de Chile se convertiu nunha referencia mundial?
Madeira do país para as casas do futuro
“Nas árbores resinadas en Galicia, non apreciamos diferenza en densidade e volume de madeira aserrada”
Caixa Rural Galega celebra o Día Solidario duplicando a súa achega a Cáritas
Cun aturuxo, sobran as palabras: Leyma celebra o día de Galicia cun vídeo especial e un concurso
“O éxito de Delagro nesta campaña foi ter produtos en tempo e forma para todos os socios”
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información